**Ενημέρωση και Συγκατάθεση για την επεξεργασία δεδομένων προσωπικού χαρακτήρα στο πλαίσιο της δραστηριοποίησής σας στον Επαγγελματικό Κατάλογο Γονέων και Αποφοίτων των Εκπαιδευτηρίων Ε. Μαντουλίδη Α.Ε.**

Παρακαλούμε να διαβάσετε προσεκτικά την ακόλουθη ενημέρωση για την επεξεργασία προσωπικών δεδομένων στο πλαίσιο της εγγραφής σας στον Επαγγελματικό Κατάλογο Γονέων και Αποφοίτων (στο εξής ο «Επαγγελματικός Κατάλογος») των Εκπαιδευτηρίων Ε. Μαντουλίδη Α.Ε. (στο εξής τα «Εκπαιδευτήρια» ή το «Σχολείο»), κατ’ εφαρμογή των διατάξεων του Γενικού Κανονισμού Προσωπικών Δεδομένων 2016/679 της Ευρωπαϊκής Ένωσης και της ελληνικής νομοθεσίας, Ν. 4624/2019.

**Κατηγορίες προσωπικών δεδομένων που υπόκεινται σε επεξεργασία**

Τα Εκπαιδευτήρια επεξεργάζονται, για το σκοπό που αναφέρεται κατωτέρω, τις εξής κατηγορίες προσωπικών δεδομένων: δικά σας στοιχεία ταυτότητας και επικοινωνίας (ονοματεπώνυμο, πατρώνυμο, μητρώνυμο, διεύθυνση κατοικίας, τηλέφωνα, διεύθυνση ηλεκτρονικού ταχυδρομείου), καθώς και επιπλέον στοιχεία που απαιτούνται για την εγγραφή και δραστηριοποίησή σας στον Επαγγελματικό Κατάλογο (επάγγελμα, ειδικότητα/επαγγελματική εξειδίκευση, περιγραφή επιχείρησης, διεύθυνση και τηλέφωνο επαγγέλματος, επαγγελματική διεύθυνση ηλεκτρονικού ταχυδρομείου, ΑΦΜ, ΔΟΥ, αξιολόγηση υπηρεσιών/προφίλ, δεδομένα χρήσης της πλατφόρμας (cookies/data logs κ.λπ.).

**Σκοποί και νομική βάση επεξεργασίας**

Σκοπός της επεξεργασίας των δεδομένων στην προκειμένη περίπτωση είναι να προαχθούν οι επαγγελματικές σχέσεις μεταξύ των γονέων και αποφοίτων των Εκπαιδευτηρίων χρησιμοποιώντας προς τούτο ειδική ηλεκτρονική πλατφόρμα (<http://directory.mandoulides.edu.gr>). Στον Επαγγελματικό Κατάλογο μπορούν να συμμετάσχουν γονείς μαθητών/τριών που φοιτούν στα Εκπαιδευτήρια, γονείς αποφοίτων των Εκπαιδευτηρίων και οι ίδιοι οι απόφοιτοι των Εκπαιδευτηρίων (στο εξής οι «Συμμετέχοντες» ή «Χρήστες»). Ο κάθε Χρήστης μπορεί να επιλέξει εάν θέλει να χρησιμοποιήσει την πλατφόρμα ως μηχανή αναζήτησης κάποιου επαγγελματία ή να συμπεριληφθεί ο ίδιος στους διαφημιζόμενους επαγγελματίες και να κοινοποιήσει προσφορές εργασίας. Οι Χρήστες που προσφέρουν εργασία ενδέχεται να αξιολογηθούν από άλλους χρήστες στους οποίους προσέφεραν την εργασία.

Οι Συμμετέχοντες θα μπορούν να έχουν πρόσβαση στα επαγγελματικά σας στοιχεία και να επικοινωνούν μαζί σας σε περίπτωση που ενδιαφέρονται για εργασίες ή/και υπηρεσίες που προσφέρετε σε επαγγελματικό επίπεδο. Το ίδιο θα ισχύει και για τα Εκπαιδευτήρια, σε περίπτωση που επιθυμούν να κάνουν χρήση των υπηρεσιών σας.

Νομική βάση για την επεξεργασία των δεδομένων σας στο πλαίσιο της εγγραφής και δραστηριοποίησής σας στον Επαγγελματικό Κατάλογο των Εκπαιδευτηρίων αποτελεί μόνον η δική σας ρητή συγκατάθεση εμφάνισης στις αναζητήσεις του Επαγγελματικού Καταλόγου.

**Αποδέκτες των προσωπικών δεδομένων**

Η από μέρους μας επεξεργασία περιορίζεται εντός του Σχολείου και τα προσωπικά δεδομένα θα είναι διαθέσιμα αποκλειστικά στο διοικητικό προσωπικό μας, που δεσμεύεται (μέσω Σύμβασης) με υποχρέωση τήρησης εμπιστευτικότητας.

Άλλοι αποδέκτες των προσωπικών δεδομένων είναι:

**(α)** Γονείς των Εκπαιδευτηρίων Ε. Μαντουλίδη οι οποίοι έχουν εγγραφεί και δραστηριοποιούνται στον Επαγγελματικό Κατάλογο και για το χρονικό διάστημα κατά το οποίο τα παιδιά τους είναι εγγεγραμμένα στα Εκπαιδευτήρια.

**(β)** Γονείς αποφοίτων των Εκπαιδευτηρίων Ε. Μαντουλίδη οι οποίοι έχουν εγγραφεί και δραστηριοποιούνται στον Επαγγελματικό Κατάλογο.

**(γ)** Απόφοιτοι των Εκπαιδευτηρίων Ε. Μαντουλίδη οι οποίοι έχουν εγγραφεί και δραστηριοποιούνται στον Επαγγελματικό Κατάλογο.

**Χρόνος τήρησης των προσωπικών δεδομένων**

Τα ανωτέρω προσωπικά δεδομένα θα διατηρηθούν καθ’ όλο το χρονικό διάστημα δραστηριοποίησής σας στον Επαγγελματικό Κατάλογο, εκτός αν ανακαλέσετε νωρίτερα τη συγκατάθεσή σας, οπότε θα διαγραφούν άμεσα, στο μέτρο που δεν προσβάλλονται δικαιώματα άλλων προσώπων.

**Δικαιώματα του υποκειμένου των δεδομένων – Τρόπος Άσκησης**

Μπορείτε να ανακαλέσετε ελεύθερα την παρασχεθείσα με το παρόν συγκατάθεσή σας ανά πάσα στιγμή, οπότε τα προσωπικά σας δεδομένα, που έχετε χορηγήσει για την δυνατότητα αναζήτησής σας στον Επαγγελματικό Κατάλογο θα διαγραφούν άμεσα από τη βάση δεδομένων μας και δεν θα είναι ορατά σε τρίτους (εν προκειμένω στους Συμμετέχοντες). Η ανάκληση της συγκατάθεσής σας δεν θίγει τη νομιμότητα της επεξεργασίας που θα έχει ήδη πραγματοποιηθεί. (π.χ. Συμμετέχοντες που έλαβαν τα στοιχεία σας προ της ανάκλησης).

Πέραν του ανωτέρω δικαιώματος ανάκλησης, διατηρείτε το δικαίωμα υποβολής αιτήματος προς το Σχολείο για ενημέρωση, πρόσβαση, διόρθωση, διαγραφή ή περιορισμό επεξεργασίας, εναντίωσης, καθώς και το δικαίωμα στη φορητότητα των δεδομένων του παιδιού σας (εφόσον αυτή είναι εφικτή, σύμφωνα με το νόμο). Για την άσκησή τους μπορείτε να υποβάλλετε ειδικό Έντυπο Αίτησης Άσκησης Δικαιωμάτων με τους εξής τρόπους:

i. Με αποστολή ηλεκτρονικού μηνύματος (e-mail) στη διεύθυνση: dpo@mandoulides.edu.gr.

ii. Με ταχυδρομική αποστολή στα γραφεία των Εκπαιδευτηρίων στη διεύθυνση: Εκπαιδευτήρια Ε. Μαντουλίδη Α.Ε., 12o χλμ Εθνικής Οδού Θεσ/νίκης - Ν. Μουδανιών, ΤΚ 570 01, Θέρμη, Θεσσαλονίκη, υπόψιν D.P.O.

iii. Αυτοπροσώπως στα γραφεία των Εκπαιδευτηρίων στην παραπάνω διεύθυνση.

Το Σχολείο σας απαντά χωρίς αδικαιολόγητη καθυστέρηση στα παραπάνω αιτήματά σας. Σε περίπτωση που δεν θα ικανοποιηθείτε από την απάντηση, έχετε το δικαίωμα να υποβάλετε καταγγελία στην Αρχή Προστασίας Δεδομένων Προσωπικού Χαρακτήρα ([www.dpa.gr](http://www.dpa.gr)).

**Ασφάλεια των δεδομένων**

Τα δεδομένα σας υποβάλλονται σε επεξεργασία κατά τρόπο που εγγυάται την ασφάλεια των δεδομένων προσωπικού χαρακτήρα, μεταξύ άλλων την προστασία τους από μη εξουσιοδοτημένη ή παράνομη επεξεργασία και τυχαία απώλεια, καταστροφή ή φθορά, με τη χρησιμοποίηση κατάλληλων τεχνικών ή οργανωτικών μέτρων. Για τη δική σας ασφάλεια σας ενημερώνουμε ότι τα Εκπαιδευτήρια σε συνεργασία με τον διαχειριστή του συστήματος εφαρμόζουν διαδικασίες κρυπτογράφησης των δεδομένων (encryption), δηλαδή, κωδικοποίησης των πληροφοριών κατά τρόπο που να εμποδίζει την ανάγνωσή τους από μη εξουσιοδοτημένα μέρη.